Ο ειδικός παιδαγωγός στο πλαίσιο της εφαρμογής της ένταξης: διερεύνηση της συμβουλευτικής διάστασης του ρόλου του
Creators: name: Περσίδου, Αλεξάνδρα Δημητρίου
Publisher: name: Aristotle University of Thessaloniki
Year: 2010
Subjects: ειδικός παιδαγωγός, τμήμα ένταξης
συμβουλευτική
ρόλος εκπαιδευτικού
special educator (support teacher), resource room
counselling
teacher’s role

description: Με την αλλαγή των κοινωνικών στάσεων προς την αναπηρία και την αναθεώρηση των συστημάτων αγωγής και εκπαίδευσης των παιδιών με ειδικές εκπαιδευτικές ανάγκες δημιουργήθηκε μία νέα θεματική για το ρόλο και την αποτελεσματικότητά του ειδικού παιδαγωγού. Η υιοθέτηση πρακτικών ένταξης και συνεκπαίδευσης μετέτρεψε τον «ειδικό δάσκαλο» που αναλάμβανε κατά αποκλειστικότητα την εκπαίδευση των παιδιών με ειδικές εκπαιδευτικές ανάγκες σε «πολυδύναμο παιδαγωγό» ο οποίος με διεπιστημονική κατάρτιση αναλαμβάνει να προωθήσει την ένταξη και τη συνεκπαίδευση στο γενικό σχολείο. Στα νέα καθήκοντα που προέκυψαν για τον ειδικό παιδαγωγό συγκαταλέγονται μεταξύ άλλων η διδακτική υποστήριξη των παιδιών με ειδικές εκπαιδευτικές ανάγκες, η καθοδήγηση του εκπαιδευτικού της γενικής τάξης και η συμβουλευτική δραστηριότητα. Το συμβουλευτικό έργο που μπορεί να ασκήσει ο ειδικός παιδαγωγός στο πλαίσιο της καθημερινής ζωής στο σχολείο έχει ως αποδέκτες τους μαθητές, τους γονείς, το προσωπικό του σχολείου και τους υπόλοιπους φορείς που εμπλέκονται στην ενταξιακή και εκπαιδευτική διαδικασία. Η παρούσα εργασία επιχειρεί να μελετήσει το ρόλο του ειδικού παιδαγωγού στο γενικό σχολείο κατά την εφαρμογή ενταξιακών προγραμμάτων και κυρίως την ανάδειξη της συμβουλευτικής διάστασης του ρόλου. Με το ερευνητικό μέρος της εργασίας επιχειρείται μια πρώτη διερεύνηση των απόψεων ορισμένων Ελλήνων ειδικών παιδαγωγών που υπηρετούν ή έχουν υπηρετήσει κατά το παρελθόν σε τμήμα ένταξης για το ρόλο τους. Κύριος στόχος είναι η καταγραφή της αυτοαντίληψης του ρόλου τους και των επιμέρους διαστάσεων του. Επιπλέον γίνεται προσπάθεια να διερευνηθούν η αντίληψη των ειδικών παιδαγωγών για τη συμβουλευτική και τη χρησιμότητα της στην άσκηση του έργου τους, η κατάρτισή τους στο αντικείμενο της συμβουλευτικής καθώς και οι συνθήκες και το πλαίσιο άσκησης συμβουλευτικής δραστηριότητας από αυτούς.
description: The change of the social attitudes towards disability and the reform attempts of schooling children with additional support needs have created new aspects for the role of special educator and new ways in which special educator effectiveness can be determined. Integration and inclusion have altered the special-, resource- or support teacher, who used to assume the exclusive teaching of children with additional support needs, into a multiskilled teacher, interdisciplinary trained, who takes on a more proactive role in improving the capacity of the mainstream school to educate pupils with additional support needs. Within the new duties and tasks that have resulted for the special educator in the mainstream school is supporting the pupils, leading the classroom teacher and counselling. Special educator’s counselling activity in the context of everyday school life can involve pupils, parents, school staff and anyone else participating in the integration process. The present essay attempts to explore the role of special educator in the mainstream school and the counselling aspect of it. The qualitative research is an attempt of recording the ways the special educators perceive and interpret their role and duties. Moreover, the purpose of the study is to examine the special educators’ perceptions about counselling, the implementation of counselling in their work and their training in it.